Με λένε Έρικ και έχω μια οπτική αναπηρία που λέγεται Stargardt
και είναι εκφύλιση της ωχράς κηλίδας που επηρεάζει την κεντρική όρασή μου
άρα με δυσκολεύει πολύ στο διάβασμα, στην ανάγνωση μικρών γραμμάτων και λεπτομερειών
οπότε χρησιμοποιώ τις άκρες των ματιών μου για να βλέπω περισσότερο στην περιφέρεια.
Υπολογιστής: Ενεργοποίηση μεγέθυνσης κειμένου
Έρικ: Το κύριο κομμάτι της βοηθητικής τεχνολογίας που χρησιμοποιώ
στον υπολογιστή είναι το ZoomText
που είναι ένας μεγεθυντικός φακός οθόνης που μου επιτρέπει να κάνω
τα πάντα στην οθόνη του υπολογιστή όσο μεγάλα ή όσο μικρά τα χρειάζομαι
ανάλογα με το τι διαβάζω.
Επίσης υπάρχει ένας ενσωματωμένος αναγνώστης οθόνης στο ZoomText
που μπορώ να χρησιμοποιήσω για να διαβάσω έγγραφα
επειδή τα μάτια μου κουράζονται πολύ εύκολα.
Χρησιμοποιώ μια οθόνη τηλεόρασης που έχω στο γραφείο μου
που μου επιτρέπει να βλέπω τον πίνακα
και τι προβάλλεται στον πίνακα από τον δάσκαλο.
Μάικ: Γεια, είμαι ο Μάικ.
Η δική μου ειδική ανάγκη είναι ότι έχω πρόβλημα όρασης.
Μπορώ να δω πράγματα κοντά αλλά πιο μακριά βλέπω θολά.
Χρησιμοποιώ πολλές διαφορετικές τεχνολογίες
στην καθημερινότητά μου.
Το κινητό μου δουλεύει εξαιρετικά για όσα το χρειάζομαι.
Διαθέτει πληθώρα διαφορετικών εφαρμογών
που με βοηθούν στην καθημερινή μου ζωή.
Έχω το Voice Dream Reader που είναι μια εφαρμογή
με την οποία μπορείς να αλλάξεις διάφορα είδη μέσων
και θα επιτρέψει να διαβαστούν φωναχτά σε εμένα.
iPad: Αμφιθέατρο, Τρίτη 19 Ιουλίου 2016, 5 μ.μ.
Μάικ: Και αυτό λέει η πινακίδα.
Η σάρωση είναι πολύ σημαντική για κάποιον με οπτική αναπηρία
επειδή γενικά υπάρχουν πολλά υλικά στον κόσμο
που δεν είναι φιλικά στα άτομα με προβλήματα όρασης
ούτε στους τυφλούς.
Τζέσι: Γεια.
Με λένε Τζέσι
και είμαι μια σαραντάχρονη φοιτήτρια στο Πανεπιστήμιο της Ουάσιγκτον
με εξειδίκευση στην Πληροφορική και δευτερεύον αντικείμενο σπουδών τη Διαφορετικότητα/Πολυπολιτσμικότητα.
Και αυτοπροσδιορίζομαι ως κωφός.
Επομένως ως βοηθητική τεχνολογία χρησιμοποιώ ένα κοχλιακό εμφύτευμα
που είναι η δική μου προσωπική συσκευή που χρειάζομαι για να ακούω.
Συχνά χρησιμοποιώ ένα σύστημα FM που δίνω στον καθηγητή μου
για να τον ακούω απευθείας μέσω του κοχλιακού εμφυτεύματος.
Είναι σαν μικρόφωνο.
Μια άλλη διευκόλυνση που χρησιμοποιώ σχεδόν καθημερινά
ονομάζεται CART, C-A-R-T,
και είναι πρόσβαση στην επικοινωνία σε πραγματικό χρόνο.
Είναι, λοιπόν, μια συσκευή υποτίτλων που υποτιτλίζει σε πραγματικό χρόνο
ώστε να μπορώ να διαβάσω το απομαγνητοφωνημένο κείμενο στην οθόνη
ενώ ο καθηγητής μιλά σε πραγματικό χρόνο.
Τακάσι: Το όνομά μου είναι Τακάσι
και πάσχω από μια νόσο που ονομάζεται Ρετινόσχιση
κι επηρεάζει τον αμφιβληστροειδή χιτώνα.
Κυρίως χρησιμοποιώ την κάμερα του τηλεφώνου μου
για να βγάλω φωτογραφίες του πίνακα ή των καθηκόντων και ούτω καθεξής
και μετά να τις μεγεθύνω όσο περισσότερο μπορώ.
Δε χρησιμοποιώ πολύ αναγνώστες οθόνης αλλά μου αρέσουν
και έχω το ZoomText στο λάπτοπ μου.
Τα έξυπνα κινητά τηλέφωνα είναι εκπληκτικό εργαλείο.
Είμαι τόσο χαρούμενος που γεννήθηκα σε μια εποχή με έξυπνα τηλέφωνα
γιατί δεν μπορώ να φανταστώ να πηγαίνω σχολείο
ή να ζω τη ζωή μου χωρίς ένα έξυπνο τηλέφωνο.
Γκρέις: Είμαι εντελώς κωφή.
Μεγάλωσα έχοντας δύο βοηθήματα ακοής και πέρσι που ήμουν 17
έβαλα κοχλιακό εμφύτευμα στη δεξιά μου πλευρά
γιατί δεν μπορούσα να ακούσω τίποτα από το δεξί μου αυτί.
Στο σχολείο χρησιμοποιούσα έναν διερμηνέα της νοηματικής γλώσσας
κι είχα ένα άτομο που μου κρατούσε σημειώσεις για κάθε μου μάθημα
οποτεδήποτε το ζητούσα
κι αν στο μάθημα υπήρχε προβολή βίντεο ή ταινίας
συνήθως είχε υπότιτλους, ή αν δεν τους διέθετε,
ο δάσκαλος μου παρείχε το απομαγνητοφωνημένο κείμενο.